Document ID: /roh_data/filtered/fineweb-2-filterrobots_roh.jsonl.gz/18668

05/2004
(bck) Che mâ farà star cullas cornas gualiv sü al capricorn aint illa caricatura da Jüpa. Sarà quai la decisiun dal cussagl federal da desister d’üna ledscha da linguas? Da bes-chas s’occupa eir la charta our da las nüvlas, dad uors chi fan quint da tuornar als tschinch da gün aint in S-charl! La marella critica dad hoz s’occupa per dir be sech da republicas da bananas. Be cha la marella es scritta d’ün anteriur ambaschadur e quel ha üna lingua bler plü diplomatica…
Clo Duri Bezzola es eir darcheu preschaint, na sco plü bod cun ün diari, el scriva sias contribuziuns in fuorma da columnas. Il tschincun, l’istorgia sur dals raps dad Angelo Andina ha hoz propi dachefar cun tschincuns.
Dal rest: fin da redacziun pel Chardun es adüna als 20 dal mais, pel prossem dunque als 20 gün.
04/2004
bck. Quist füss dunque la prüma pagina dal Chardun aint illas giazettas rumauntschas e nus savains grô a las giazettas ch’ellas sustegnan nos proget. Nouva aint il CHARDUN es la marella critica, ses persunaliteds sun prontas da der regulermaing ün sguard tres quella marella. Uschinà inscuntrarons darcho a Giongion ed a Jon Nüvlitsch, ad Angelo Andina ed a l’artichel davart art e s-chart. Melavita nun esa plazza avuonda sün üna pagina da giazetta per publicher tuot que chi’d es già gnieu tramiss a la redacziun. Nos lectuors stöglian avair ün po pazienzcha!